У паняцця ёсць і іншыя значэнні, гл. Ліра.

**Нацыянальная музычная прэмія «Ліра»** — спецыяльная ўзнагарода ў галіне сучаснай папулярнай музыкі і эстраднага мастацтва, заснаваная Міністэрствам культуры Беларусі, існуе з 2010 года. Ладзіцца сумесна з каналам АНТ. Яе прысуджэнне выклікала пэўныя нараканні з боку як гледачоў, так і саміх удзельнікаў, таму ў 2014 годзе прэмія перажыла істотныя змены.

Цырымоніі
---------

Асноўны артыкул: **Нацыянальная музычная прэмія «Ліра» 2014**
Асноўны артыкул: **Нацыянальная музычная прэмія «Ліра» 2016**

Крытыка
-------

Напачатку 2013 года Зміцер Падбярэзскі з Радыё Свабодная Еўропа/Радыё Свабода ў сваёй калонцы на Хартыі'97 панаракаў, што арганізатары прэміі ў сваіх намінацыях *«не заўважаюць»* дастаткова папулярных, але часткова зацэнзураваных у краіне артыстаў: Сяргея Міхалка, Лявона Вольскага, Аляксандра Кулінковіча. Ён жа на запыт БелаПАН раскрыў заганную практыку масавага выкарыстання фанаграмы на канцэртах, у той час як самі журналісты агенцтва знайшлі доказы плагіяту ў асобных песнях нумароў выступоўцаў. 

У 2014 годзе Аляксандр Чарнуха, рэдактар «Ultra-music.com», па выніках асвятлення трох цырымоній рэзка негатыўна ацаніў рэалізацыю прысваення ўзнагародаў музычнай прэміі: *«Год за годам мы назіралі за каласальнымі недапрацоўкамі, памылкамі і прафанацыямі: узнагароду за найлепшую песню года атрымлівае Ларыса Грыбалёва, якая сядзіць у журы, Ірыну Дарафееву блытаюць з Іскуі Абалян, у Валерыя Дайнэка абрываецца фанаграма, і аказваецца, што ён не ведае слоў песні»*. 

Спявачка Ірына Відава  (руск.) (бел. уладальнік прыза глядацкіх сімпатый у 2011 годзе, у шэрагу калонак на БелаПАН згаджалася з крытыкай рэалізацыі ўручэння прэміі ад шэрагу журналістаў, прыводзячы і свае прыклады халатнасці арганізатараў, і акцэнтавала ўвагу на неабходнасці большай празрыстасці ў галасаваннях, плюралізму ў працэсе намініравання канкурсантаў і фарміраванні складу журы, сталасці ў правілах конкурсу, прыцягнення спецыялістаў альтэрнатыўных тэлеканалаў і СМІ да яго арганізацыі, тым не менш выводзячы значнасць і важнасць праекта ў нацыянальным маштабе ў цэлым. 

Зміцер Безкаравайны, заснавальнік музычнага партала «Experty.by», у 2013 годзе адзначаў, што прэмія ёсць *«вялікі праект, які паказваюць па тэлебачанні»*, і *«за* *перамогу на якім людзі атрымліваюць грошы»*, у той жа час крытык паставіў пад сумнеў якасны склад яе журы на прыкладзе аналізу другой цырымоніі, што разам з іншымі недахопамі падрывае яе нацыянальны статус.

Ён жа на запыт Тараса Тарлаліцкага з «Белорусов и рынка» пацвердзіў меркаванне інтэрв**’**юера пра тое, што эканамічныя праблемы дабраліся і да айчыннай эстрады з адменай *«дырэктыўнай і штучнай»* цырымоніі ў 2015 годзе: *«Ёсць загад – робіць які-небудзь прызначаны тэлеканал. Няма загаду – ніхто не робіць. Гэта паказчык узроўню прафесійных узаемаадносін ўнутры эстраднай супольнасці Беларусі, яе распешчанасці дзяржаўнай увагай. За прэміяй не стаіць ні прафесійная супольнасць, як у многіх краінах, ні ініцыятыўная група. Мінкульт жа не павінен ўвязвацца ў падобныя праекты»*.

Павел Свярдлоў, рэдактар «KYKY.ORG», у аглядзе ўсіх музычных прэміяў Беларусі на 2013 год апісаў другую цырымонію як дзейства, якое *«нагадвала раздачу дзяржаўных прэміяў СССР»*, аднак *«з той розніцаю, што сярод лаўрэатаў не-не, ды й праскоквалі прадстаўнікі альтэрнатыўнай сцэны»*.

Зноскі
------

1. ↑  Клімаў, Алег (2015-01-31). "Нелірычная размова" (in be). *Культура* (5 (1183)).. Retrieved on 2020-02-13.
2. ↑  «Нацыянальная музычная прэмія ў галіне папулярнай музыкі „Ліра"» **(нявызн.)**.  БелТА (10 лютага 2017). Праверана 4 жніўня 2018.
3. ↑  *Генадзь Жынкоў*. Нацыянальная музычная прэмія «Ліра» **(нявызн.)**(недаступная спасылка).  Belarus.by. Архівавана з першакрыніцы 29 мая 2017. Праверана 4 жніўня 2018.
4. ↑  *Вікторыя Целяшук*. Нацыянальная музычная прэмія змяніла фармат і «прапіску» **(нявызн.)**.  Звязда (31 кастрычніка 2014). Праверана 4 жніўня 2018.
5. ↑  *Юрась Ускоў*. Нацыянальная музычная прэмія: «Тройца» — гурт года, а Дарафеева засталася без перамогі **(нявызн.)**.  Наша Ніва (14 снежня 2011). Праверана 4 жніўня 2018.
6. ↑  Клімаў, Алег (2013-12-21). "Нацыянальная музычная прэмія: палёт… які?" (in be). *Культура* (51 (1125)).. Retrieved on 2020-02-11.
7. ↑  Амяльковіч, Дар’я; Матусевіч, Таццяна (2012-12-15). "Фармат экзамену альбо гадавой справаздачы?" (in be). *Культура* (50 (1072)).. Retrieved on 2020-02-11.
8. ↑  *Падбярэзскі, Зміцер*. Збрэндзілі!  (бел.). *Радыё Свабодная Еўропа/Радыё Свабода*.  Хартыя'97 (29 студзеня 2013). Архівавана з першакрыніцы 10 красавіка 2020. Праверана 10 красавіка 2020.
9. ↑  *Щербаков, Захар; Копаль, Дмитрий*. Достойна ли «фанера» Национальной музыкальной премии? (руск.).  БелаПАН (20 снежня 2013). Архівавана з першакрыніцы 1 жніўня 2020. Праверана 1 жніўня 2020.
10. ↑  *Чернухо, Александр; Бегункова, Марина*. Толчок Минкульта (руск.).  Ultra-music.com (17 кастрычніка 2014). Архівавана з першакрыніцы 1 жніўня 2020. Праверана 1 жніўня 2020.
11. ↑  *Видова, Ирина*. Ирина Видова. ШОУ-БИЗ. Какой должна быть Национальная музыкальная премия (руск.).  БелаПАН (24 снежня 2011). Архівавана з першакрыніцы 1 жніўня 2020. Праверана 1 жніўня 2020.
12. ↑  *Видова, Ирина*. Ирина Видова. ШОУ-БИЗ. Национальная музыкальная премия: трудности роста (руск.).  БелаПАН (30 снежня 2012). Архівавана з першакрыніцы 1 жніўня 2020. Праверана 1 жніўня 2020.
13. ↑  *Видова, Ирина*. Ирина Видова. НАЦИОНАЛЬНАЯ МУЗЫКАЛЬНАЯ ПРЕМИЯ. Хотели как лучше… (руск.).  БелаПАН (29 снежня 2013). Архівавана з першакрыніцы 1 жніўня 2020. Праверана 1 жніўня 2020.
14. ↑  *Калеснікава, Маша*. Безкаравайны: Галоўнае развіццё адбываецца ў межах незалежнай культуры  (бел.).  Еўрапейскае радыё для Беларусі (14 мая 2013). Архівавана з першакрыніцы 15 жніўня 2013. Праверана 21 студзеня 2020.
15. 1 2  *Свердлов, Павел*. Пляски на костях «Рок-каранацыі», или зачем Беларуси шесть музыкальных премий (руск.).  KYKY.ORG (31 студзеня 2013). Архівавана з першакрыніцы 21 сакавіка 2020. Праверана 21 сакавіка 2020.
16. ↑  *Тарналицкий, Тарас*. В культурном остатке (руск.).  Белорусы и рынок (28 снежня 2015). Архівавана з першакрыніцы 9 красавіка 2020. Праверана 9 красавіка 2020.

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх

| ⛭Нацыянальная музычная прэмія «Ліра» |
| --- |
| Асноўныя намінацыі | Лепшы выканаўца (жаночы вакал) ·  Лепшы выканаўца (мужчынскі вакал) ·  Лепшы калектыў выканаўцаў ·  Лепшая песня на беларускай мове ·  Лепшая песня года ·  Лепшы кліп года ·  За ўклад у развіццё эстраднага музычнага мастацтва ў Рэспубліцы Беларусь |
| Цырымоніі | 
2010 · 
2011 · 
2012 · 
2013 · 
2014 · 
2015 · 
2016 · 
2017 · 
2018
 |